cyanic-selkie/wikianc huggingface dataset:
Arbeiderpartiets partisamling i 1927
Samlingsprosess 1924-1927
Perioden 1924-1927 kan sees som en lengre samlingsprosess drevet frem av en felles forståelse av at en delt arbeiderbevegelse medførte en svekkelse for alle partene. En avgjørende faktor her var at partiene ble tvunget til å kjempe den politiske kampen på to fronter, først og fremst mot de borgerlige partiene, men også imot hverandre.
Et avgjørende punkt i samlingsprosessen var spørsmålet om partiene skulle samles i en enhetsfront eller organisatorisk samling. Det norske Arbeiderparti ønsket organisatorisk samling. Norges Kommunistiske Parti anså ikke dette som mulig og ønsket heller en enhetsfront der partiene ville samarbeidet om en felles politisk linje. Denne uenigheten førte til at en samling mellom Det norske Arbeiderparti og Norges kommunistiske parti ble utelukket. Dette gjorde det mulig for Det norske Arbeiderparti og Norges Sosialdemokratiske Arbeiderparti å samle seg gjennom organisatorisk samling.
Sammenslåingen 1927
I 1927 ble Norges Sosialdemokratiske Arbeiderparti innlemmet i Det norske Arbeiderparti og stilte til valg som ett samlet parti. Partisamlingen var en politisk suksess og partiet oppnådde 36% oppslutning, dette var en økning på 6% sammenlignet med Det norske Arbeiderparti og Norges Sosialdemokratiske Arbeiderparti til sammen ved forrige valg. Grunnet uenighet på borgerlig side var ikke partiene Venstre og Høyre i stand til å danne regjering. Oppgaven falt derfor for første gang på Arbeiderpartiet. Resultatet var landets første arbeiderregjering ledet av Christopher Hornsrud. Regjeringen varte kun i tre uker hvilket gjør den til den kortest sittende regjeringen i Norsk historie. Hovedårsaken til dette var at Hornsrud i regjeringens annonsering la frem at et av regjeringens fremste mål var å forberede overgangen til det sosialistiske samfunn. Den radikale regjeringsmeldingen medførte økt vilje til samarbeid på borgerlig side og sammen felte Høyre og Venstre Hornsrud regjeringen ved misstillitsvotum etter kun tre uker. Hornsrud regjeringen var på mange måter mislykket, samtidig viste den at revolusjon ikke var en nødvendighet for å ta makten, men at det også var mulig innenfor det eksisterende politiske systemet.
EM i terrengsykling 2013
EM i terrengsykling rundbane 2013 (europamesterskapet i terrengsykling) ble arrangert i Bern i Sveits i 2013. De andre øvelsene ble arrangert i Pamporovo og Singen.
Annelise Josefsen
Annelise Josefsen (født 2. oktober 1949 i Hammerfest) er en samisk billedkunstner.
Familien hennes er sjøsamisk, og hun vokste opp i Sæterfjord i Kvalsund kommune i Finnmark.
Hun arbeider i mange ulike teknikker, men har særlig markert seg som skulptør. Hun har vært aktiv i Samisk Kunstnerforbund (SDS), også som styreleder i flere perioder. I anledning hennes 60-årsdag i 2009 ble hun invitert til å holde separatutstilling i Samisk kunstnersenter. Utstillingen hadde tittelen «Drøm og bedrag».
Per 2017 bor og arbeider hun i Kokelv i Revsbotten i Finnmark.
Tråante 2017
Samisk Kunstnerforbund - Sámi Dáiddáčehpiid Searvi (SDS) åpnet den 5. februar 2017 kunstutstillingen «ÁIGEMÁTKI - TIDSREISE – TIME TRAVEL» i Kraftbyen i Trondheim som ledd i Tråante 2017. Utstillingen viser arbeider av 21 samiske kunstnere fra Norge, Sverige og Finland. Annelise Josefsen var en av kunstnerne som var representert på utstillingen. Etter å ha blitt vist i Trondheim skal verkene videre til andre utstillingssteder i de tre landene; vandreutstillingen skal vises i perioden 2017-2019.
Stipender
Annelise Josefsen har mottatt en rekke stipender:
Alfred Dompert
Alfred Dompert (født 23. desember 1914, død 11. august 1991) var en tysk friidrettsutøver, som konkurrerte i hinderløp. Ett av Domperts beste resultater internasjonale var en bronsemedalje fra Sommer-OL 1936 i Berlin, Tyskland.
Fibo
Fibo AS, tidligere Fibo-Trespo AS, er mellomstor produksjonsbedrift. Fibo-Trespo var eid av Byggma ASA. til 2015, da ble bedriften kjøpt av det norskeide selskapet FSN Capital og endret navn til Fibo. Fabrikken ligger i Lyngdal i Vest-Agder.
Fibo-Trespo ble etablert i 1952 for å lakkere trefiberplater fra Norsk Wallboard, dagens konsern-søsterselskap Huntonit i Vennesla. I 2007 avsluttet bedriften samboerskapet med konkurrenten Berry Alloc og flyttet inn i nye fabrikklokaler. Fibo-Trespo ble en del av Byggma ASA i 2000. I 2010 hadde bedriften 101 årsverk og 352 millioner NOK i omsetning. I 2012 hadde bedriften 106 ansatte og driftsintekter på 436 millioner NOK.
Eigtveds Pakhus
Eigtveds Pakhus er en historisk bygning beliggende på Asiatisk Plads på Christianshavn i København.
Fibo
Bedriften leverer veggpanel, benkeplater og skjermvegger til hovedsakelig kjøkken og bad. Panelene er montert riktig godkjent i henhold til våtromsnormen. De monteres uten bruk av membran. Råvarer til panelene er høytrykkslaminat, kryssfinér, sponplater, MDF (halvhard fiberplate, eng. medium- density fiberboard) og HDF (hard fiberplate, eng. high-density fiberboard).
Eigtveds Pakhus
Bygningen, som er 93 meter lang og 12,5 meter dyp, ble oppført fra 1748 til 1750 og har sitt navn etter byggherre, hoffbyggmester og arkitekt Nicolai Eigtved. Den er oppført i kalksten fra Saltholm, bekledt med sandsten utvendig og har en bærende konstruksjon av furubjelker fra Pommern. I 1918 ble pakkhuset beskåret med to fag mot havnen. En brann i 1934 medførte at trekonstruksjonen i de østlige fag ble delvis fornyet. Frem til 1976 fungerte det som lager for Asiatisk Kompagni. Størstedelen av bygningen fungerte som lager, mens stueetasjen rommet et såkalt kramkammer, hvor kundene kunne besiktige varene.
Fibo
Byggma kjøper produktene til Fibo-Trespo gjennom internhandel og samkjører leveransene med leveranser fra andre datterbedrifter og de leveres som én leveranse fra Byggma.
Eigtveds Pakhus
Boligministeriet overtok bygningen i 1972 sammen med de tilhørende arealer på Asiatisk Plads. Frem til 1976 ble den fortsatt anvendt som pakkhus. Deretter ble den restaurert under ledelse av Erik Møllers tegnestue, og siden 1. februar 1982 har bygningen vært anvendt av Centraladministrationen til møter og konferanser samt til diverse representative formål.
Fosser’n
Fosser'n er en samleplate med Ole Ivars. Albumet kom ut 18. mars 2016 og repertoaret er valgt ut og sammensatt av Arne Willy Foss.
Club Fed
Club Fed er en amerikansk film fra 1990, regissert av Nat Christian.
Handling
En gangster blir myrdet av sin tidligere kone, som deretter bruker resten av filmen på å prøve å drepe kjæresten Angelica (spilt av Judy Landers). Etter å ha blitt narret til å signere papirer, som legger alt gangsteren eier i hennes navn, blir Angelica arrestert og sendt til Club Fed - som er mer som et luksuriøst feriested enn et fengsel. FBI-sjef Vince Hooligan (spilt av Joseph Campanella) er fast bestemt på å få Club Fed stengt, så han tildeler agent Howard Polk (spilt av Lance Kinsey) for å posere som en innsatt og etterforske fengselet etter tegn på korrupsjon.
Hooligan konspirerer også med Warden Boyle (spilt av Burt Young) for å anklage Angelica for underslag av økonomiske midler ved fengselet. I mellomtiden bruker Club Fed-ansatte Jezebel og Brawn teknikker som aversjonsterapi for å rehabilitere de innsatte, og gjøre dem til etiske forretningsfolk. Howard forelsker seg i Angelica, og forsøker å få henne frikjent for alle anklagene mot henne. I løpet av denne prosessen avslører han Hooligans opplegg, og de klarer å redde Club Fed. Howard og Angelica ender senere opp med å gifte seg med hverandre. Howard blir utnevnt til ny sjef for FBI og Angelica blir utnevnt til den nye sjefen for Club Fed.
Kryptovaluta og nettverkssalg
Kryptovaluta og nettverkssalg har siden 2012 blitt kombinert i konsepter hvor personer har blitt invitert til å investere penger i kryptovaluta med utsikter til avkastning ved at kryptovalutaen stiger i verdi samt provisjon fra nye medlemmer man verver under seg i en hierarkisk struktur (multi-level marketing). De fleste av disse har ingen anvendelsesmulighet for personer som ikke er en del av nettverket, følgelig vil verdien være fiktiv og styres av medlemmenes forventninger. Flere av disse konseptene har enten kollapset av seg selv eller blitt identifisert som Ponzi-svindler der det heller ikke har eksistert noen reell kryptovaluta. I noen tilfeller kamufleres investeringen i kryptovalutaen som salg av opplæringsmateriell eller lisenser.
Kjente konsepter
I 2012 etablerte spanjolen José Manuel Ramírez Marco kryptovalutaen Unete gjennom selskapet Union Business Online LTD. Virksomheten var registrert på St. Vincent og Grenadinene og pengene som ble investert ble plasser i banker i Latvia, Romania og Latvia. 22.000 personer ble forledet til å investere penger i konseptet før det kollapset i 2014 da spanske myndigheter stanset pengestrømmen. Om lag 50 millioner euro var da investert i Ponzi-svindelen og 20 involverte ble arrestert som følge av etterforskningen mot selskapet.
I 2012 ble selskapet Ilgamos Global Ltd. etablert av tyske Geza Kapitany sammen med Tamas Godo og Viktor Tamas Havasy. Selskapet er registrert i Dubai og tilbyr kryptovalutaen Ilcoin. I Vietnam har finansmyndighetene advart innbyggerne mot å investere penger i konseptet.
I 2013 ble selskapet USFIA Inc. (US Fine Investment Arts) etablert i California av Steve Chen. Selskapet inviterte personer til å investere i kryptovalutaen Gemcoin. Virksomheten ble i 2015 stengt av amerikanske myndigheter. Ordfører i byen Arcadia, John Wuo, hadde tidligere lovprist selskapet. Han valgte å trekke seg fra sin posisjon da det ble åpnet offisiell etterforskning av selskapet. Ifølge rettsdokumenter var det blitt investert 164 millioner dollar i konseptet. I 2017 inngikk Steve Chen et forlik med SEC om å betale tilbake 51,2 millioner dollar han urettmessig hadde fått tilgang til, 3,79 millioner i renter, og 16,7 millioner i bot. Han ble i 2021 dømt til ti års fengsel.
I 2012 etablerte svenske Dan Andersson og pakistanske Atif Kamran selskapet Learning Enterprise Organisation Ltd. i Storbritannia. Selskapet satset først på å selge opplæringsprogram via MLM, men i 2014 lanserte selskapet sin egen kryptovaluta, LEOcoin. Både Andersson og Kamran hadde sentrale roller i pyramidespillet Unaico som kollapset i 2011. Selskapet har hevdet å ha mer enn 130.000 deltakere. I 2017 hoppet Atif Kamran av sammen med and Geraldine Aquino og etablerte selskapet My Travel Biz som solgte medlemskap i en reiseklubb og kryptovalutaen TravelCoin.
I 2013 dukket konseptet Wealth Builders Network opp som i tillegg til sin egen kryptovaluta FuelCoin også involverer bitcoin. Selskapet drives av Sean Tillery Legaux og er registrert i USA.
Sebastian Greenwood og John Ng lanserte i 2013 kryptovalutaen BigCoin gjennom nettverksselskapet Prosper Limited som er registrert i Hongkong. I likhet med Andersson og Kamran hadde begge sentrale roller i pyramideselskapet Enigro som opererte i perioden 2009 til 2012. I 2013 forlot de BigCoin-konseptet for å etablere konkurrenten OneCoin og ledelsen av Prosper er overlatt til svensken Ronnie Sköld som også har vært sentral i utbredelsen av Global InterGold i Sverige.
I 2014 ble kryptovalutaen Utoken lansert av selskapet UFun Group Bhd Ltd. Konseptet hadde utbredelse hovedsakelig i Asia. I 2015 aksjonerte myndighetene i Thailand mot selskapet og arresterte en rekke personer i selskapets ledelse og administrasjon. I Malaysia har statsministerens sønn, Mohd Nazifuddin Najib, blitt koblet til UFun. Han har selv benektet enhver befatning med selskapet. 120.000 personer skal ha blitt lokket til å investere penger i konseptet.
I august 2014 ble konseptet EGD lansert med en kryptovaluta basert "lojalitetspoeng" i en hierarkisk struktur. Konseptet ble satt under etterforskning våren 2016, og i 2017 ble det meldt at kinesiske myndigheter hadde stanset det de mente var en gigantisk Ponzi-svindel, og 77 personer ble arrestert. Mer enn en halv million deltakere hadde da satset penger på dette.
I 2014 etablerte nordmannen Håvard Michelsen og sloveneren Urban Turnsek selskapet ByXpress som tilbyr kryptovalutaen Mcoin (forkortelse for Mobilecoin). Selskapet var registrert i Gibraltar mens Michelsen var bosatt i Spania. Både Michelsen og Turnsek hadde hatt sentrale roller i Enigro/Sitetalk. ByXpress ble i januar 2017 fusjonert med selskapet Power On Network. En sentral person i utbredelsen av Mcoin var Simon Karakas. Da Mcoin kollapset i begynnelsen av 2016 startet han opp sin egen kryptovaluta MacroCoin gjennom selskapet UECB Group. Dette ble ingen stor suksess, men konseptet ble forsøkt relansert under det nye selskapet IMP Europe som var registrert i Liechtenstein.
Nordmannen Frode Berg, kjent fra pyramideselskapene World Games Inc. og T6poker, etablerte i 2014 konseptet Vizionary som tilbyr kryptovalutaen CapriCoin. Virksomheten drives gjennom selskapet Jupiter Group Ltd. som er registrert på Belize. Av totalt 208 millioner tilgjengelige CapriCoins skal 200 millioner være gravd ut på forhånd.
I likhet med Preiscoin oppgir ikke selskapet Asia Formula på sine nettsider hvem som står bak selskapet og kryptovalutaen Asia Coin. Selskapet ble etablert i 2014 og er registrert i Singapore. Totalt skal det være 360 millioner Asia Coins.
Global Currency Reserve ble i 2014 etablert i Texas av Robert Corriveau med formål å tilby investeringer i selskapets egne kryptovaluta i tillegg til å være en forretningsmulighet. Corriveau forlot selskapet i 2015 og ble erstattet av Bob Wood. I januar 2016 ble Global Currency Reserve stengt og virksomheten solgt til Bob Woods' selskap Nexxus University etter at SEC hadde innledet etterforskning av konseptet.
Nexxus University var registrert på Belize og lanserte da et nytt konsept basert på kundedatabasen til GCR som angivelig skulle tilby opplæring i kryptovaluta. I begynnelsen promoterte selskapet SwissCoin, men lanserte senere sin egen valuta Nexxus Coin som Wood beskrev som en kloning av GCR Coin. Norske Helge Normann ble koblet inn i satsingen, han sto også bak de fallerte nettverksselskapene Green Planet og GoodLeadz,. Normann fikk i starten også med seg Bjørn Bjercke i promoteringen av Nexxus University. Bjercke er en ekspert på kryptovaluta som har hevdet å ha samarbeidet med tyske finansmyndigheter i å stenge GCRs konkurrent OneCoin ute fra det tyske markedet. Han skal også ha blitt forsøkt rekruttert som blokkjede-ekspert av OneCoin.
OneCoin ble etablert i 2014 av bulgarske Ruja Ignatova og markedsfører seg som et alternativ til bitcoin, men som i tillegg skal være en mulighet til å tjene penger. Konseptet har hatt særlig stor utbredelse i Sverige hvor det skal være vervet nærmere 10.000 medlemmer. Flere land har gått til arrestasjoner av personer som har vært sentrale i utbredelsen av OneCoin, og grunnleggerens bror Konstantin Ignatov ble våren 2019 arrestert i USA.
En av hovedpersonene i OneCoin var briten Nigel Allan, gründer av det tidligere MLM-selskapet Geon. Etter uoverensstemmelser med grunnlegger Ignatova skal han ha blitt med på etableringen av konkurrenten Crypto888 våren 2015 og kryptovalutaen Octacoin. Konseptet inneholdt også et gamblingelement, og ble eid av russiske Alexander Romanov gjennom selskapet Senet Holding Ltd. Den norske finansmannen Frøystein Bakke var administrerende direktør. Bakke og Romanov har gjennom Senet Holding også hatt forretningssamarbeid i Afrika.
Crypto888 ble terminert våren 2016, og ble først forsøkt reetablert som OctaPartners, deretter NanoClub. Sistnevnte ble i desember 2016 politianmeldt i Sverige etter mistanke om ulovlig pyramidespill.
I 2015 ble selskapet GCC Group Sp. z o.o. etablert av dansken Jan Pasbøl med GCCcoin som kryptovaluta. Selskapet drives fra Poznan i Polen.
Ermino Kotlar etablerte i 2011 Carbon Central Network som et av mange nettverksselskaper som skulle satse på miljøprosjekter. I 2014 skiftet selskapet navn til Conservation Central Network, og i 2015 lanserte selskapet sin egen kryptovaluta Land Link Coin. Ermino Kotlar er mest kjent for å ha stått bak pyramidespillet LifeWealth8 som hadde stor utbredelse i Norge før det kollapset i 2004. Selskapet ble tvangsavviklet av australsk rett i august 2016.
GTO Coin føyde seg i 2015 inn i rekken av kryptovalutaer hvor det ikke er åpenhet om hvilke personer som står bak. Det er selskapet Global Trust One som driver konseptet, det er registrert på Seychellene.
I september 2015 dukket SwisCoin opp som ny kryptovaluta basert på nettverkssalg, det ble oppgitt at den ble drevet av Dmitrii Zubarenko og selskapet SCN Services som var registrert i Dubai. I august 2017 slo ukrainske myndigheter til etter å ha funnet ut at SwisCoin ble drevet av ukrainske og indiske borgere og at virksomheten i virkeligheten foregikk i Ukraina. I en politiaksjon ble det beslaglagt 500.000 amerikanske dollar, elektronisk utstyr, pass og våpen.
I april 2016 ble konseptet SwissCoin lansert, uten noen kobling til SwisCoin. Selskapet bak konseptet er Euro Solution GmbH som er registrert i Leipzig i Tyskland og som drives av Hans Werner Marquetant. SwissCoin har kopiert konseptet bak OneCoin ved at man ikke kjøper kryptovalutaen direkte, men at man kjøper opplæringspakker fra 25 til 50 000 euro hvor det medfølger såkalte tokens som man kan bruke til å utvinne kryptovaluta med. Den tyske forbrukerorganisasjonen Finanztest har advart mot konseptet.
Høsten 2016 etablerte Nigel Allan og Jarle Thorsen selskapet Power On Network som skulle satse på kryptovalutaen XeCoin (Xchange Energy Coin). I januar 2017 fusjonerte selskapet med ByXpress,. Tre måneder tidligere ble det inngått en samarbeidsavtale med energiselskapet Exergonix hvor nordmannen Arve Evensen er president for den europeiske virksomheten. Evensen også hadde en sentral rolle i Enigro/Sitetalk. Det fusjonerte selskapet fikk navnet PowerOn Xpress.
I begynnelsen av 2017 gikk kinesisk politi til aksjon mot selskapet HaiNan KuaYaOu Private Limited som hadde lokket 47.000 kinesere til å investere i kryptovalutaen Asian-European Currency, og selskapets daglige leder Xia JianRong ble arrestert. Selskapet var rigget som et MLM-selskap, noe som i seg selv er ulovlig i Kina. Flere arrestasjoner fulgte utover i 2017, og mer enn 50 bankkonti ble frosset.
I begynnelsen av 2017 dukket et nytt konsept opp i India. Brødrene Subash og Chirag Jewria tilbød gjennom selskapene ATC Coins Ltd og Jewria Services Club India Pvt Ltd kryptovalutaen ATC Coin med løfter om at den skulle stige og stige i verdi. Høsten 2017 kollapset verdien av ACC Coin, og Subash Jewria ble arrestert og tiltalt for bedrageri.
I 2017 sørget massive negative medieoppslag for kraftig tilbakegang for OneCoin, og mange av de profilerte medlemmene dukket da opp som selgere for det estiske selskapet Dagcoin. Selskapet ble etablert våren 2017 av Nils Grossberg som var aktiv i OneCoin. Konseptet er en blåkopi av OneCoin hvor man kan kjøpe opplæringspakker som indirekte gir tilgang til kryptovalutaen. Mange av den som tidligere var toppselgere for OneCoin har sluttet rekker med DagCoin. Sentralbanken i Jordan har advart sine borgere mot å investere i Dagcoin.
Det vietnamesiske selskapet Modern Tech lanserte i 2017 kryptovalutaene Pincoin og iFan, og tiltrakk seg 32.000 investorer gjennom et MLM-basert konsept. I april 2018 ble selskapets kontor kringsatt av illsinte investorer som krevde sine penger tilbake, men grunnleggerne var da forsvunnet. Det er blitt anslått at 32.000 personer investerte i luftslottet, og at disse totalt hadde tapt penger tilsvarende 5 milliarder kroner.
Sommeren 2017 ble selskapet Crowdbridge Global etablert, med kryptovalutaen CBG Coin. Konseptet ble drevet av nordmannen Harald Ekker med bakgrunn fra World Games Inc. og Towah, og nederlandske Hans Pasveer som tidligere hadde vært sentral i LEOcoin.
Høsten 2017 ble kryptovalutaen Titus Coin lansert av selskapet Titus Community. Bak etableringen sto svenske Kristian Sandberg og nordmannen Tor Anders Petterøe, kjent som en av toppene i pyramidespillet World Games Inc. og som eier av betalingstjenesten Towah.
I september 2017 dukket WesternCoin opp som en ny kryptovaluta koblet mot en MLM-basert forretningsmodell. Det fremkommer ikke hvem som står bak konseptet.
I oktober 2017 ble selskapet DTC Holding etablert i Hongkong, og investorer ble rekruttert for å satse på kryptovalutaen Da Tang Coin. I april 2018 ble hovedmannen og tre medhjelpere arrestert av kinesisk politi. Det ble anslått at 13.000 personer hadde investert penger i konseptet, i hovedsak kinesere.
Som en av få kryptovalutaer koblet til nettverkssalg er FuturoCoin blitt notert på anerkjente børser for omsetning av kryptovaluta. Konseptet drives av selskapet FutureNet Inc. som opprinnelig satset på internettbaserte tjenester, men som i 2018 annonserte at de ville satse på kryptovaluta i stedet. Selskapet ble etablert i 2014 av polakkene Roman Ziemian og Stephan Morgenstern, begge med bakgrunn fra LEO og LEOcoin. Valutaen ble introdusert med en kurs på $18, men har gradvis tapt seg og ble i begynnelsen av 2019 omsatt for under $5. Polske myndigheter har advart mot FutureNet som ett av flere pyramidelignende omsetningssystemer hvor kryptovaluta er involvert. Selskapet annonserte i februar 2019 at det var inngått sponsoravtale med Formel 1-laget Red Bull Racing. I 2022 ble begge arrestert i henholdsvis Italia og Hellas etter at det utstedt internasjonal arrestordre på dem.
UBW-coin
I 2016 lanserte det estiske selskapet Manhattan Securities OÜ sin egen digitale valuta som angivelig ikke skulle være basert på kryptografi, men backet opp av reelle verdier. Valutaen ble kalt UBW-coin (Ultimate Business World), og selskapets gründer var den norske investoren Paal Juul Aschjem. Nettverkskonseptet var designet av Jim Anderson, kjent som hovedmann bak det norske pyramidespillet The 5 Percent Community på begynnelsen av 2000-tallet. Frøystein Bakke ble etter hvert rekruttert som selskapets CEO.
Bitcoin-hybrider
I 2016 gikk mye av luften ut av nettverkskonseptene basert på egne kryptovalutaer. De store amerikanske og asiatiske konseptene var avslørt som Ponzi-svindler og i Europa var det store negative medieoppslag om OneCoin i tillegg til politietterforskning i en rekke land. Dette gjorde at mange nye konsepter ble lansert med basis i reell kryptovaluta - i hovedsak bitcoin - der deltakerne ble lovet skyhøy avkastning.
I april 2018 ble to filippinske menn bøtelagt av sørkoreanske myndigheter for å ha forledet personer til å investere i selskapet SegWit-Coin BTC under påskudd om avkastning fra investeringer i Bitcoin.
I 2018 ble konseptet Plus Token etablert i Kina som en form for oppbevaringstjeneste for Bitcoin, til tross for at Kina i praksis forbyr sine innbyggere å benytte Bitcoin. Konseptet var satt opp slik at man kunne plassere sine Bitcoins hos selskapet, og ved å investere et beløp på 500 dollar kunne man også tjene penger på å verve flere personer til konseptet. I juli 2019 ble selskapets virksomhet stengt og seks personer i selskapets ledelse ble arrestert. Det ble anslått at selskapet da kontrollerte kryptovaluta til en verdi av 3,5 milliarder dollar.
Englemakeri
I gamle dager, den gang Staten ikke så det som sin plikt å ta seg av gamle, syke og svake, hendte det at nyfødte barn, som var født utenfor ekteskap eller som foreldrene ikke så seg i stand til å forsørge, ble overlatt til et pleiehjem og en såkalt englemakerske. Englemakerskens jobb var å ta vare på barnet til etter konfirmasjonen. For dette fikk de en liten sum av moren, som selvsagt ikke dekket de virkelige kostnadene. Derfor ble flere englemakersker fristet til å ta livet av ungene, for deretter å ta inn en ny.
Begrepet skal være brukt i aviser omkring 1860.
I dag forbindes en englemakerske med en som sørget for at ungen fikk så lite mat og pleie at den til slutt døde som følge av hva vi i dag vil karakterisere som grov omsorgssvikt. Hensikten var imidlertid oppnådd: Barnet var omskapt til en engel og foreldrene fri for enda en munn å mette, og ingen ble tiltalt for verken aktsomt eller uaktsomt drap. Omsorgssvikt var ikke straffbart på den tiden, da det bare var en nødvendig konsekvens av datidens fattigdom og nød.
Senere kan uttrykket også ha vært brukt om den illegale abortvirksomheten som gjerne ble utført av såkalte «kloke koner».
Klagetavlen til Ea-nasir
Klagetavlen til Ea-nasir er en leiretavle som nå tilhører British Museum. På den er det skrevet et klagebrev til en handelsmann kalt Ea-nasir fra en kunde kalt Nanni. Den er ansett som den eldste klagen som er nedskrevet.
Ea-nasir reiste til Persiabukten for å kjøpe kobber og selge det i Mesopotamia. I forbindelse med klagetavlen, hadde han blitt enig med Nanni om å selge han kobberbarrer. Nanni sendte tjeneren sin med penger for å fullføre handelen med Ea-nasir. Kobberet var av lav kvalitet og var ikke akseptabelt. På grunn av dette skrev Nanni et brev på en leiretavle med kileskrift til Ea-nasir. På tavlen står det skrevet en klage til Ea-nasir om at kobberet var av feil kvalitet, i tillegg til problemer med en annen leveranse. Han klagde også på at tjeneren han sendte for å fullføre handelen visst nok hadde blitt behandlet uhøflig. Han skrev også at han ikke aksepterte kobberet på tross av at han allerede hadde betalt.
Tavlen ble skrevet rundt 1750 f.Kr. British Museum fikk tak i den i 1953. Den ble opprinnelig funnet i Ur.
De europeiske småstatslekene 1989
De europeiske småstatslekene 1989 ble arrangert fra 17. til 20. mai 1989 på Kypros. Dette var tredje gang De europeiske småstatslekene ble arrangert.
Medaljeoversikt
Sluttabell:
Cold Dog Soup
Cold Dog Soup er en britisk film fra 1990, regissert av Alan Metter.
Handling
Michael møter en attraktiv ung kvinne, og de spiser middag sammen med moren hennes. Dessverre dør hunden hennes, og Michael blir nødt til å begrave den. Randy Quaid spiller en sprø drosje-sjåfør som i stedet foreslår å selge den kalde hunden. En eventyrlig kveld begynner.
Knud Hansen
Knud Hansen (født i Randers) var en dansk fotballspiller som spilte i Boldklubben Olympia.
Kjersti Dalseide
Kjersti Dalseide (født 14. september 1986) er norsk skuespiller. Hun kommer fra Ål i Hallingdal og er fast ansatt ved Det Norske Teatret i Oslo. Hun er utdannet fra Teaterhøgskolen i Oslo (KhiO), og har en bachelor i musikk fra Høgskolen i Volda.
I 2022 ble hun nominert til Heddaprisen som beste kvinnelige skuespiller/medspiller for sin rolle som Alma i Persona av Ingmar Bergman, på Det Norske Teatret.
Isbjørn i Bergen
Isbjørn i Bergen er ikke et vanlig fenomen, men har forekommet én gang, den 30. juli 1953.
Coins in the Fountain
Coins in the Fountain er en amerikansk film fra 1990, regissert av Tony Wharmby.
Melkestamp
Melkestamp eller melkeså er et trekar til oppsamling og oppbevaring melk og melkeprodukter. Melkestamper ble brukt til å tømme melkestaver eller melkebøtter i under melkingen og til oppsamling av myse under ysting. Melkestamper er gjerne lagget med rundt eller ovalt tverrsnitt, men det forekommer også melkestamper der sidene er laget av en uthulet stokk. Størrelsen kan variere fra ca. 20 til omkring 200 liter. Melkestamper som ble brukt som oppsamlingskar under melkingen, kan ha to lange ører med hull til å stikke en stang gjennom når den skulle bæres inn i melkebua.
Isbjørn i Bergen
Historie
Hurtigruteskipet DS «Lofoten» hadde med seg tre isbjørner, en binne og to unger i lasten. Dyrene skulle fraktes videre med DS «Neptun» til Hamburg til det endelige stoppestedet Hagenbecks dyrepark. Ved omlasting på Skoltegrunnskaien sprengte binnen seg ut av trekassen. Den gikk litt rundt på kaien før den falt i sjøen og la på svøm innover Vågen. Havnevesenet og politiet ble varslet, og flere havnearbeidere gikk løs på oppgaven med å få tauet inn igjen dyret. Isbjørnen ble forfulgt med motorbåt, arbeiderne kastet en løkke omkring halsen og ene bakfoten på dyret og tauet det tilbake. Der ble kassen senket i sjøen og bjørnen ble manøvrert inn. Arbeiderne kastet over et nett og spikret fast bordene igjen mens dyret slo etter dem. Arbeidet med å fange og sikre bjørnen tok to timer, og situasjonen var særdeles farlig. Morgenavisen forteller at det var «tusner av tilskuere» og isbjørnen «knurret og brølte ganske forfærdelig.» Derfor stod politiet klar for å avlive bjørnen, men heldigvis gikk det godt for alle parter.
Melkestamp
Noen synonymer/dialektord: butt, heldingsutstamp, holk, hølkje, kjeleså, melkeså, mjølkebutt, mjølkeså, mysestamp, mysebutt, oppsamlingskar, rjomeholk, rømmestrykkje, skjørholk, surmelkskar, surmelkså, syrestrokk, syreså, så og trehølk.
Bjarne Engebret
Bjarne Engebret (født 5. november 1905 i Oslo, død 28. mai 1985 samme sted) var en norsk maler.
Engebret studerte ved Statens kunstakademi under Axel Revold. Han dekorerte KNA-restauranten og Tostrupkjelleren i Oslo. Han drev også privat malerskole.
Isbjørn i Bergen
Arkiv
Denne hendelsen finnes det informasjon om i arkivene etter Havnefogden og Havneingeniøren i Bergen, samt Morgenavisen. Arkivene er oppbevart ved Bergen Byarkiv.
Sueo Oe
Sueo Oe (født 2. august 1914 i Maizuru, død 24. desember 1941 på Luzon) var en japanske friidrettsutøver, som konkurrerte i stavhopp. Han var av koreansk bakgrunn. Ett av Oes største internasjonale resultat var en bronsemedalje fra Sommer-OL 1936 i Berlin, Tyskland.
Han døde av sår han pådro seg under den japanske invasjon av Filippinene.
Coins in the Fountain
Handling
Sommeren 1990 i Los Angeles ble Leah (spilt av Loni Anderson) nettopp utnevnt til redaktør for et tidsskrift drevet av Nelson Publishing. Den nye jobben hennes begynner så snart hun kommer tilbake sammen med sine to bestevenner Nikki (spilt av Stepfanie Kramer) og Bonnie (spilt av Shanna Reed) fra deres årlige ferie. Nikki er en skilt kvinne som nekter å stole på noen mann på grunn av sin tidligere ektemanns utroskap, og Bonnie er en gift kvinne som elsker ektemannen sin. Men hun misliker alle rutinene som livet hennes har satt henne i. Ettersom Leah nylig er skilt fra Mac Chambers (spilt av John Sanderford) og det er hennes tur til å planlegge ferien deres, og hun velger å reise til Roma.
Leah hadde tidligere tilbrakt to måneder i Roma sommeren 1970, og hadde vært romantisk involvert med en ung italiensk artist ved navn Marcello. Etter å ha fått vite om turen, oppfordrer Mac - i håp om en forsoning med Leah - henne til å besøke Marcello og vil ha tid med henne når hun kommer tilbake. Men etter ankomst til Roma oppdager de tre kvinnene at hotellrommet deres deler bad med en annen amerikaner. Joe er en nylig pensjonert detektiv fra New York City som nylig ble forlatt ved alteret når han skulle gifte seg. Han reiste derfor alene på sin tiltenkte bryllupsreise, ettersom turen hadde blitt forhåndsbetalt før bryllupet deres. Men Nikki og Joe begynner å komme bedre overens, og bestemmer seg til slutt for å spise middag sammen. Bonnie ender opp med en tur-gruppe og møter Alfred (spilt av Anthony Newley) en enkemann som blir interessert i henne.
Brännland
Brännland er et tettsted i Umeå kommune i Västerbottens län i landskapet Västerbotten i Sverige. I 2010 hadde tettstedet 220 innbyggere.
10,000 Days
10,000 Days er det fjerde studioalbumet fra det amerikanske progmetal-bandet Tool. Det ble utgitt i 2006, cirka fem år etter deres forrige album, Lateralus.
Mye av innholdet og albumets konstruksjon bygger på store deler av det bandet tidligere har eksperimentert med. Stilen består som regel av skarpe og kraftige gitarriff kombinert med en grovere basspilling, og ofte blandes det inn komplekse polyrytmer og skiftende taktartsangivelser. Det blandes også inn ulike tematikker, iført et enigmatisk og skriftlig poetisk språk.
Sporliste
Rekkefølgen på sangene er basert på hvordan de er nummerert digitalt. Noen av sangene er markert med en sammenbinding der en sang går umerket over i en annen.
Yttersjö
Yttersjö er et tettsted i Umeå kommune i Västerbottens län i landskapet Västerbotten i Sverige. I 2010 hadde tettstedet 384 innbyggere.
Richard Donner
Richard Donner (født Richard Donald Schwartzberg; 1930—2021) var en amerikansk filmregissør.
Han slo igjennom som regissør i 1976 med skrekkfilmklassikeren The Omen og fulgte i 1978 opp med Superman.
Angelique Rockas
Angelique Rockas  er skuespiller, produsent og aktivist. Hun utviklet avslaget sitt om apartheid mens hun gikk på sin kristne katolske skole i Boksburg i Sør-Afrika.
Skuespiller karriere
Sceneroller inkluderer Medeia (skuespill), |Lady Macbeth, Frøken Julie
Filmdeler er: Henrietta i Heksene (film), Nereida i 'Oh Babylon', vedlikeholdskvinne i Operasjon Outland
På gresk tv spilte hun Ortiki i serien Emmones Idees regissert av Theo Maragos
Internationalist Teater
Med selskapet Internationalist Teater presenterte hun europeiske klassikere som 'Le Balcon' av Jean Genet og Mor Courage og barna hennesav Bertolt Brecht i 1981 og 1982 i London med skuespillere med flerkulturell bakgrunn bryte avstøpning barrierer. Ytterligere produksjoner var LIola av Luigi Pirandello, 'El Campo' og 'In the Bar of a Tokyo Hotel' av Tennessee Williams.
Adresse Rotterdam
Deltakere og sendinger
I løpet av fire programmer vurderte et panel av kjendiser og Eurovision-fans de 39 bidragene som deltok i Eurovision Song Contest 2021 i Rotterdam i Nederland 18., 20. og 22. mai. Sangene var fordelt på de fire avsnittene på følgende måte: Marte Stokstad var programleder, mens kjendispanelet besto av Ingeborg Heldal, Stian Thorbjørnsen og Kevin Vågenes. I tillegg var det en kjendis-gjestedommer i hvert program, henholdsvis: rapperen Myra, komikeren Trine Lise Olsen, programlederen Else Kåss Furuseth og artisten Bendik. Et fast panel av fire utvalgte Eurovision-fans deltok også i programmene.
Resultater
I programmet lyttet panelene til hver deltakermelodi og kommenterte og vurderte sangen etterpå. Deretter gav hver paneldommer bidraget poeng på en skala fra 1–8, 10 og 12 poeng, slik det også gjøres i Eurovision Song Contest. Sangen som etter fire programmer fikk høyest poengsum, ble kåret til vinner. Deltakerne stemte ikke på det norske bidraget, «Fallen Angel», som deltok i semifinale 1 tirsdag 18. mai 2021. Under er en oversikt over panelets topp fem:
Hendelser
Adresse-programmene har flere ganger blitt kritisert for å gjøre narr av artister og deltakerlåter. Etter visningen av Spanias bidrag «Voy a quedarme» med Blas Cantó, slaktet flere av deltakerne låten. De ble senere kritisert av spanske fans for å latterliggjøre Cantó og være ufølsomme siden han mistet bestemoren til covid-19, og senere faren. NRK avviste at panelet prøvde å gjøre narr av tapet av bestemoren og faren, men programmet fikk stor oppmerksomhet i spansk og norsk presse. Flere spanske artister gikk ut i sosiale medier med støtte til Cantó, og sangeren selv kommenterte hendelsen med å si at «Jeg kan ikke gjenoppbygge sjelen min når jeg ser ting som dette. Ingen vet hva jeg går gjennom, eller hvilken innsats jeg legger ned for å holde meg i live».
Episode 1
Den første episoden ble vist lørdag 17. april. Til sammen ble det vist ni bidrag i denne episoden. * Ifølge poengene som ble avgitt i sendingen, blir totalsummen 40 poeng. Men offisiell sluttscore i sendingen var 39.
Episode 2
Den andre episoden ble vist lørdag 24. april. Til sammen ble det vist ti bidrag i denne episoden.
Episode 3
Den tredje episoden ble vist lørdag 1. mai. Til sammen ble det vist ti bidrag i denne episoden. * Ifølge poengene som ble avgitt i sendingen, blir totalsummen 38 poeng. Men offisiell sluttscore i sendingen var 39.
Episode 4
Den tredje episoden ble vist lørdag 8. mai. Til sammen ble det vist ti bidrag i denne episoden.
Leopold Rungstad
Leopold Rungstad (født 9. mars 1876 i Steinkjer, død 16. juli 1933 i Oslo) var en norsk fagforeningsmann. Han var medlem av Centralforeningen for boktrykkere fra 1900 og innehadde en rekke tillitsverv i arbeiderbevegelsen i Trondheim. Blev i 1910 valgt til fastlønnet sekretær i Centralforeningen. Fra 1924-1928 var han formann.
Erik Granat
Erik Tobias Granat (født 9. august 1995) er en svensk fotballspiller som spiller for Team TG FF.
Cuzcotanagar
Cuzcotanagar (Hemispingus parodii) er en spurvefugl i slekten Hemispingus i familien tanagarer.
Utbredelse
Arten er endemisk til Vilcabamba og Vilcanota Cordilleras i regionen Cusco i det sørlige Peru.
Överboda
Överboda er et tettsted i Umeå kommune i Västerbottens län i landskapet Västerbotten i Sverige. I 2010 hadde tettstedet 218 innbyggere.
Triballi
Triballi (Τριβαλλοί) var et trakisk–illyrisk folk i antikken, som bodde i det som i idag er nordvestre Bulgaria.
VM i bryting 1981
VM i bryting 1981 (verdensmesterskapet i bryting) ble arrangert i Oslo i Norge og i Skopje i Jugoslavia i 1981.
Peter Wilson (svensk fotballspiller)
Peter Wilson (født 9. oktober 1996) er en svensk-liberisk fotballspiller som spiller for.
Bryne kitefestival
Bryne kitefestival er en uoffisiell festival. Den ble opprettet av en vennegjeng med formål om å samle kitere. I 2023 har den vokst seg så stor at den har rundt 50 deltakere. Den arrangeres to ganger i året, en gang om vinteren på snø, og en gang om sommeren på vann. Vanligvis avholdes den i Hemsedal i Norge og i Hvide Sande i Danmark.
Peuce
Peuce var i antikken en øy som lå nær en av munningene til Donau i Donaudeltaet i det som i dag er den rumenske delen av Dobrudsja. Navnet kommer fra det gamle greske ordet peuke, furu. Øya var om lag like stor som Rhodos.
Det var her triballikongen Syrmus søkte tilflukt da han ble jaget av Aleksander den store. Aleksander førte skip til Donau som han skulle benytta i et anbrep på øya, men på grunn av kraftig strøm i elven, bratte bredder og hard motstand klarte han ikke dette. Til slutt reiste makedonerne fra øya og krysset i steden innover til geternes land.
En del av det mektige bastarnaefolket (trolig en blanding av germanere og keltere) slo seg ned på øya, troleg på 1000-tallet f.Kr. og fikk fra øya det alternative namnet peucini, som også ble benyttet av antikkens forfattere om bastarnaefolk som aldri hadde satt sin foten på øya.
Det fortelles at Peuce var fødested til Alarik I, vestgoternes konge i åperioden 395–410.
Peuke skal ikke forveksles med den nærliggende øya Leuke.
Den lynraske lampen
Den lynraske lampen (tibetansk: སྒྲོན་མ་འབར་བ; THL: drönma barwa; wylie: sgron ma 'bar ba; rekonstruert sanskrit: āloka-jvala; devanagari: आलोक ज्वल​​​) er en tantrisk tekst innenfor tibetansk buddhisme. Teksten er en av de 17 tantraer som utgjør den fjerde og siste seksjon av menngagdé. Menngagdé er den tredje og mest avanserte delen av dzogchen, som igjen er en av tre inndelinger av de indre tantraer i den tibetanske tekstsamlingen Nyingma Gyubum. Nyingma er den eldste av de fire retninger i tibetansk buddhisme.
Kumla kirke
Kumla kirke kan vise til
Bryting under Sentralamerikanske og karibiske leker 1954
Bryting under Sentralamerikanske og karibiske leker 1954. Bryting var en av flere sporter i de sjuende sentralamerikanske og karibiske leker som ble arrangert i Mexico by i Mexico i perioden 5. til 20. mars 1954. Det var femte gangen som bryting var med i de sentralamerikanske og karibiske leker. Det ble konkurrert i åtte vektklasser i fristil, kun for menn. Mexico ble beste nasjon med fem gullmedaljer foran Cuba med tre.
Śrī Siṃha
Śrī Siṃha (sanskrit; devanagari: श्री षिंह​; tibetansk: ཤྲི་སིང་ཧ; wylie: shri sing ha), bedre kjent under navnet Sri Singha, var en indisk buddhistmunk som levde i det 8. århundre. Han var elev av Mañjuśrīmitra og læreren til Vimalamitra, og en sentral skikkelse innenfor utbredelsen av dzogchen.
Tønsberg Kystkultursenter
Tønsberg Kystkultursenter er et senter og en stiftelse for kystkultur som ligger ved Kanalen i Tønsberg i Vestfold. Senteret ble etablert i 1991. Loggen kystlag, som ble etablert i 1980 som et lokallag av Forbundet Kysten, står for restaurering og drift av båter og bygninger på senteret. Bygninger og båter leies ut til arrangementer og grupper.
Murbygningene fra Teie ubåtstasjon
Like ved Kanalbrua ble det i 1917 reist tre murbygninger som huset Teie ubåtstasjon fram til 1940 da tyskerne overtok anlegget og hadde fanger der. Etter andre verdenskrig ble bygningene «Ladestasjonen», «Verkstedet» og «Torpedomagasinet» brukt til yrkesskole. I 1990 ble de forfalne bygningene overdratt til kystkultursenteret.
Riggerloftet
Riggerloftet ble trolig reist på 1780-tallet på Bolærne øst for Tønsberg. Den fire-etasjers laftede] tømmerbygningen ble flyttet til Kaldnes mekaniske verksted under Napoleonskrigene. Her ble den benyttet til barderenseri, mastebod, riggerloft og lager. I 1993 ble Riggerloftet flyttet dit det nå står. Bygningen ble siden restaurert.
Sjøbua
Området vest for ubåtstasjonen var opprinnelig et treskipsbyggeri med slipp og en stor sjøbod. Seinere hadde bedriften ScanRope råvarelager i Sjøbua rett vest for båtbyggeriet. Sjøbua ble revet i 2002, men ble gjenreist i 2011. Slippen ved siden av mottar båter for reparasjon og vedlikehold.
«Berntine»
«Berntine» er en galeas på 71,5 fot. Den seilte som ishavsskute fra Tromsø 1890–1920, deretter som fraktefartøy. Skuta fikk navnet «Havnøy» i 1946. I 1978 ble den gjenoppbygd i Tønsberg som skoleskip i alternativt barnevernsarbeid. I 2008 ble båten overtatt av en stiftelse og fikk tilbake sitt opprinnelige navn. Om sommeren har «Berntine» avganger fra Tollbodkaia utenfor Havnekontoret på Tønsberg Brygge.
Dyrborg
Dyrborg er et boligområde og en gård på Steinberget i Trondheim. Stedet ligger ovenfor Ila og Marienborg og nedenfor Sverresborg. Gården Dyrborg var opprinnelig en plass under Marienborg, som fra 1804 tilhørte kremmer og gullsmed Jens Wold, som også eide naboeiendommen Nidarlid. I 1849 flyttet den daværende eieren, Christopher Larsen, en bygning fra Tilfredshet til Dyrborg, og hele gårdsanlegget stod ferdig i 1858. Hovedbygningen er i dag delvis bevart. Allerede i 1828 begynte den daværende eieren å bygsle bort parseller av eiendommen, og den er i dag fullstendig utstykket.
Området består i dag mest av eneboliger, men er planlagt vesentlig utbygd med boligblokker og rekkehus de neste årene.
Priscilla Welch
Priscilla Welch (født 22. november 1944) er en britisk tidligere friidrettsutøver som spesialiserte seg i maraton.
Fredrik Färber
Fredrik Färber (født 25. mars 1979) er statssekretær for statsminister Erna Solberg. Han ble utnevnt 16. oktober 2013.
Färber er cand.mag. fra Høgskolen i Lillehammer, hvor han studerte samfunnspolitikk og offentlig forvaltning, norsk og internasjonal politikk samt informasjon og samfunnskontakt i perioden 1998–2002. Deretter arbeidet han som politisk rådgiver, informasjonsleder, kommunikasjonssjef og avdelingsleder for Fremskrittspartiet på Stortinget fra 2002 til 2013. Han hadde akkurat begynt i ny jobb som kommunikasjonssjef i Norges Rederiforbund da han ble kalt tilbake til politisk arbeid som statssekretær. Som folkevalgt har han erfaring fra et år i kommunestyret i Østre Toten, han fikk permisjon på grunn av studier. I perioden 1997 til 2001 var han 1. varamann til Stortinget for Frp fra Oppland og han møtte 32 dager.
Rubén Herráiz Alcaraz
Rubén «Rufo» Herráiz Alcaraz (født 13. januar 1993) er en spansk fotballspiller som fra den 31. desembeer 2022 er klubbløs.
Ben Davies
Benjamin Thomas Davies (født 24. april 1993) er en walisisk fotballspiller som spiller for den engelske klubben Tottenham Hotspur FC.
Micralymma marinum
Micralymma marinum er en bille som hører til underfamilien punktøyekortvinger (Omaliinae) i den store familien kortvinger (Staphylinidae). Denne arten lever i fjæra.
Utseende
En liten, middels slank, helsvart kortvinge. Kroppen er fint behåret, middels tett punktert og noe glinsende. Arten kjennes lett på at dekkvingene er redusert og ganske korte. Hodet er nokså stort og bredt med små fasettøyne. Pronotum er omtrent så bredt som hodet, tydelig bredere enn langt, med rundede sider, bredest foran midten. Dekkvingene er omtrent så lange som pronotum og avrundede. Bakkroppen er spoleformet uten markert sidekant.
Levevis
Denne vingeløse arten lever i fjæra på hard bunn, der søker tilflukt i sprekker ved flo sjø. Det er usikkert hva den spiser, men den er et rovdyr. Noen har ment at den er spesialisert på å leve av spretthaler, men det er få av disse noen steder der denne arten finnes.
Utbredelse
Arten er utbredt langs kystene av Mellom- og Nord-Europa og i langs østkysten av Nord-Amerika sørover til Massachusetts.
Ben Davies
Den 23. juli 2014 signerte han en 5-årskontrakt med Tottenham. Samme dag signerte også Swansea lagkamerat Michel Vorm for Tottenham og Gylfi Sigurðsson gikk motsatt vei. Han debuterte for det walisiske landslaget den 12. oktober 2012 mot Skottland.
Landslaget
Han ble tatt ut i EM-tropp til EM i Frankrike 2016.
Han ble tatt ut i EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Taoufik Makhloufi
Taoufik Makhloufi (arabisk: توفيق مخلوفي; født 29. april 1988 i Souk Ahras) er en algerisk mellomdistanseløper, som ble olympisk mester på 1500 meter og afrikansk mester på 800 meter i 2012.
Karriere
Makhloufi ble senior i 2009, og ved Middelhavslekene 2009 kom han på 4.-plass på 1500 meter med tiden 3:39,37. Hans landsmann Antar Zerguelaine vant gullet på denne distansen. Ved Golden Gala samme år satte han ny personlig rekord på 3:34,34 på 1500 meter, og han vant sin første nasjonale tittel dette året. Ved VM i friidrett 2009 nådde han semifinalen, men ble der slått ut med tiden 3:37,87. Han vant sin første algeriske tittel på 1500 meter i 2009.
I 2010 foredret han sin personlige rekord til 3:32,94 ved Herculis-stevnet i Monaco, den 26. beste tiden utendørs i verden i 2010. Han nådde finalen på 1500 meter ved Afrikamesterskapet i friidrett 2010, men fullførte ikke løpet.
Hans raskeste 1500 meterløp i 2011, 3:34,4 minutter, oppnådde han på et stevne i Alger i juli. Han deltok i to Diamond League-løp denne sesongen (Doha og Stockholm, uten å plukke poeng. Etter å ha vunnet sin andre nasjonale tittel ble han kvalifisert til VM i friidrett 2011 i Daegu i Sør-Korea. Der nådde han semifinalen, men ble der slått ut. Hans internasjonale gjennombrudd kom i Panafrikanske leker 2011, der han fikk bronse på 1500 meter, bak kenyanerne Caleb Ndiku og Collins Cheboi. I tillegg vant han gull på 800 meter, der han slo Boaz Lalang med 8 hundredeler.